L 28/6
HU
Az Európai Unió Hivatalos Lapja
2023.1.31.
(29)
Ezenfelül az ICCAT első alkalommal fogadott el egy, a kékúszójú tonhalra vonatkozó gazdálkodási eljárást.
Ezen intézkedés célja, hogy biztosítsa mind a nyugati állomány, mind az Atlanti-óceán keleti részén és a Földközitengerben élő állomány hosszú távú, fenntartható és jövedelmező halászatát.
A gazdálkodási eljárás magában foglalja a kékúszójú tonhal keleti és nyugati állományára vonatkozó gazdálkodási célkitűzések megvalósítását, beleértve a hároméves gazdálkodási ciklusok alkalmazását és a 2028-ig tartó végrehajtási ütemterv elfogadását is.
A gazdálkodási eljárás szerint a 2023–2025-ös időszakra vonatkozó teljes kifogható mennyiség az Atlanti-óceán keleti részén és a Földközi-tengerben élő állomány tekintetében évi 40 570 tonna.
Az említett intézkedéseket ezért végre kell hajtani az uniós jogban.
(30)
Az ICCAT 2023-tól alkalmazandó gazdálkodási tervet fogadott el a lándzsafogú cápának (Isurus oxyrinchus) a más ICCAT-halászatokkal összefüggésben kifogott dél-atlanti állománya tekintetében, hogy azonnal ellensúlyozza a túlhalászást, és fokozatosan elérje az MFH támogatásához elegendő biomasszaszintet.
Ez a terv lehetővé teszi, hogy összesen 1 295 tonna mennyiséget vissza lehessen tartani a lándzsafogú cápa dél-atlanti állományából ejtett járulékos fogásokból, ami 503 tonnát jelent az Unió számára.
Az ICCAT-ajánlás szerint a korlátozott visszatartási jogosultság nem jelent hosszú távú jogot, és nem érinti a kiosztás jövőbeli folyamatát.
Ezt az intézkedést ezért a járulékos fogásokra vonatkozó teljes kifogható mennyiség és a megfelelő uniós kvóta megállapítása révén kell végrehajtani az uniós jogban.
(31)
A növendék nagyszemű és sárgaúszójú tonhal halászati mortalitásának csökkentése érdekében az ICCAT a 2023. év vonatkozásában a halcsoportosulást előidéző eszközök (FAD) számát hajónként továbbra is legfeljebb 300-ban korlátozta, használatukra vonatkozóan pedig hetvenkét napos tilalmi időszakot állapított meg.
Az említett intézkedéseket végre kell hajtani az uniós jogban.
(32)
A 2021-es éves ülésén az ICCAT a 2022 és 2036 közötti időszakra szóló, 15 éves helyreállítási tervet fogadott el a germon földközi-tengeri állományára vonatkozóan.
Az ICCAT a germon földközi-tengeri állománya esetében a teljes kifogható mennyiséget 2023-ra 2 500 tonnában állapította meg.
Ezen túlmenően az ICCAT a germon északatlanti állományára vonatkozóan – a lehalászási szabály alapján – 37 801 tonnás teljes kifogható mennyiséget állapított meg a 2022 és 2023 közötti időszakra az ezen állományra vonatkozó hosszú távú gazdálkodási eljárás elfogadása céljából.
Az említett intézkedéseket végre kell hajtani az uniós jogban.
(33)
Az Unió – az ICCAT több ajánlása alapján – kérésre átviheti az egyes ICCAT-állományokra vonatkozó fel nem használt kvótájának egy meghatározott százalékát egy kétéves időszakon belül.
Ezeket az ajánlásokat a 2022.
április 21-i bizottsági javaslat (10) alapján a lehető leghamarabb végre kell hajtani az uniós jogban annak érdekében, hogy a tagállamok teljes egészében felhasználhassák az ICCAT által 2023-ra meghatározott, az ICCATállományokra vonatkozó uniós kvótákat.
Az említett ajánlások uniós jogban való végrehajtásáig még a tagállamok általi túlhalászás vagy alulhalászás miatti kiigazítások előtt, az ICCAT által elfogadott 2023. évi teljes uniós kvóta alapján kvótákat kell megállapítani az egyes tagállamok számára az egyes állományok tekintetében.
Az egyes tagállamok 2023.
évi kvótáinak az ICCAT által alkalmazott levonásokat tükröző kiigazításait ezt követően az 1224/2009/EK rendelet 105. cikke szerinti, a csökkentésekre vonatkozó uniós szabályok alapján, valamint az említett rendelet 105. cikkének (1), (2) és (5) bekezdése szerinti kvótacsökkentésre vonatkozó iránymutatásokról szóló bizottsági közlemény (11) figyelembevételével kell elvégezni.
(34)
A 2022-es éves ülésén az Antarktisz Tengeri Élővilágának Védelmével Foglalkozó Bizottság (CCAMLR) a 2022. december 1-jétől 2023. november 30-ig terjedő időszakra fogási korlátokat fogadott el a célfajokra és a járulékos fogásként kifogott fajokra vonatkozóan.
Az említett intézkedéseket végre kell hajtani az uniós jogban.
(35)
A 2022-es éves ülésén az Indiai-óceáni Tonhalbizottság (IOTC) fenntartotta az IOTC illetékességi területén alkalmazandó, korábban elfogadott intézkedéseket.
Az említett intézkedéseket továbbra is végre kell hajtani az uniós jogban.
(36)
A Dél-csendes-óceáni Regionális Halászati Gazdálkodási Szervezet (SPRFMO) éves ülésére 2023. február 6.
és 15. között kerül sor.
Az SPRFMO-egyezmény hatálya alá tartozó területen a teljes kifogható mennyiségekhez funkcionálisan kapcsolódó jelenlegi intézkedéseket ezért az éves ülés megtartásáig és a 2023. évi teljes kifogható mennyiségek meghatározásáig ideiglenesen fenn kell tartani.
(10) Javaslat – Az európai parlamenti és a Tanács rendelete az Atlanti Tonhal Védelmére Létrehozott Nemzetközi Bizottságot (ICCAT) létrehozó egyezmény hatálya alá tartozó területen alkalmazandó állománygazdálkodási, állományvédelmi és ellenőrzési intézkedések megállapításáról szóló (EU) 2017/2107 rendelet, valamint az Atlanti-óceán keleti részén és a Földközi-tengerben élő kékúszójútonhal-állományra vonatkozó többéves gazdálkodási terv létrehozásáról szóló (EU) 2022/... rendelet módosításáról.
(11) A Bizottság közleménye az 1224/2009/EK rendelet 105. cikkének (1), (2) és (5) bekezdése szerinti kvótacsökkentésekkel kapcsolatos iránymutatásokról, továbbá a 2012/C 72/07. sz. közlemény felváltásáról (2022/C 369/03) (C/2022/6757) (HL C 369., 2022.9.27., 3. o.).